Fil-21 ta’ Lulju mistenni jibda jinħadem f’pajjiżna film Taljan, bl-isem ta’ ‘Andron’. Dan tħabar fi stqarrija l-Ministeru għall-Intern ħabbar li dan il-film se jkun qiegħed jinġibed f’Malta wara li delgazzjoni Maltija mmexxija mill-Ministru Manuel Mallia akkumpanjat miċ- Chief of Staff tal-Ministeru Silvio Scerri u l-Kummissarju tal-Films Engelbert Grech, tinsab fuq żjara f’ CineCitta’ biex tkompli ssaħħaħ l-Industrija tal-Films f’pajjiżna. Waqt din iż-żjara, id-delegazzjoni  Maltija ltaqgħet ma’ Giuseppe Basso u Cristina Giubetti li huma uffiċjali għolja f’ Cinecitta’ .  Waqt din iż-żjara, saru diskussjonijiet dwar studji li jistgħu jsiru biex f’pajjiżna jkollna soundstage li jibbenefika u jkompli jkattar l-Industrija tal-Films f’pajjiżna, hekk kif Cinecitta’ għandha l-akbar soundstage fl-Ewropa. Il-Ministru Mallia qal li t-tir ta’ dan il-Gvern hu li jagħmel soundstage realtà f’pajjiżna għax jemmen li mingħajru l-Industrija tal-Films f’pajjiżna se tibqa’ taffaċċja ostakli biex verament tikber. Illejla l-Ministru Manuel Mallia se jkun mistieden għall-attivita’ f’ Cinecitta’ li għaliha ser jattendi wkoll il-Prim Ministru Taljan Matteo Renzi. Il-Ministeru qal li dan il-film mistenni jiġġenera aktar flus li minnu ser tiggwadanja l-ekonomija Maltija. Il-film ser juża wkoll kumpaniji u ħaddiema Maltin.